**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 26.04.2018, ora 8.00 – 27.04.2018, ora 8.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 27.04.2018, ora 7.00**

**RÂURI**

Debitele au fost în creștere pe râurile din bazinele hidrografice: Vișeu, Iza, Tur, Lăpuș, Someșul Mare, bazinele superioare ale Mureșului, Bistriței, Moldovei și Sucevei datorită precipitațiilor sub formă de aversă, înregistrate și propagării și doar prin propagare pe cursul superior al Prutului.

Pe celelalte râuri, debitele au fost relativ staţionare, exceptând râurile din bazinele hidrografice: Jiu, Olt, Vedea, Argeș, Ialomița și cursul mijlociu și inferior al Prutului, unde au fost în scădere.

Creșteri mai însemnate de niveluri și debite, cauzate de precipitațiile căzute în interval s-au produs pe râurile din bazinele: Vișeu, Iza şi Someş.

Debitele se situează, în general, la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinul hidrografic Vișeu, bazinul superior al Bistriţei şi pe cele din Dobrogea și mai mici (sub 30% din normalele lunare) pe râurile din bazinele hidrografice Lăpuș, Bârlad și Jijia.

În interval a fost emisă o **ATENŢIONARE HIDROLOGICĂ PENTRU FENOME IMEDIATE.**

Nivelurile pe râuri la staţiile hidrometrice se situează sub **COTELE DE ATENŢIE.**

Debitele vor fi, în general, staţionare, exceptând râurile din bazinele hidrografice: Vișeu, Iza, Tur, Lăpuș, Someșul Mare, Jiu, Olt, Vedea, Argeș, Ialomița, bazinele superioare ale Mureșului, Bistriței, Moldovei, Sucevei și cursul mijlociu și inferior al Prutului, unde vor fi în scădere.

Pe cursurile mijlocii și inferioare ale Someșului, Bistriței, Moldovei și Sucevei debitele vor fi în creștere prin propagare.

Sunt posibile creşteri de niveluri şi debite pe unele râuri mici din sudul și sud-estul țării și din zonele de munte datorită precipitaţiilor sub formă de aversă, prognozate.

Nivelurile pe râuri la staţiile hidrometrice se vor situa sub **COTELE DE ATENŢIE.**

**DUNĂRE**

Debitul la intrarea în ţară (secţiunea Baziaş) în intervalul 26.04 – 27.04.2018 a fost în scădere, având valoarea de 8100 m3/s, peste media multianuală a lunii aprilie (7900 m3/s).

În aval de Porţile de Fier debitele au fost în scădere.

**Nivelurile se situează peste FAZA I DE APĂRARE** la staţiile hidrometrice: Isaccea și Tulcea – jud. TL.

Este în vigoare **AVERTIZAREA HIDROLOGICĂ** **nr. 27** din 17.04.2018.

Debitul la intrarea în ţară (secţiunea Baziaş) va fi în scădere (7900 m3/s).

În aval de Porţile de Fier debitele vor fi în scădere.

Nivelurile se vor mai situa peste FAZA I DE APĂRARE pe sectorul Isaccea – Tulcea, județul Tulcea.

Se menţineîn vigoare **AVERTIZAREA HIDROLOGICĂ nr. 27** din 17.04.2018.

***Se situează în faza I de apărare următoarele sectoare de dig:***

- Topalu I, Hârșova-Ciobanu (km 2+500, km 13+950) Ciobanu- Gârliciu (km 19+150) - jud. Constanţa;

- Titcov, B.D.S., Călmăţui-Gropeni-Chişcani (comp.1, 2), Vărsătura, Măraşu, Bandoiu - jud. Brăila;

- Dig Bădălan – jud. Galați;

- Ostrov-Peceneaga, Peceneaga-Turcoaia, 23 August-Grindu, Grindu-Canton km 30, Tulcea-Nufăru, Crişan, Sf. Gheorghe, (din administrarea ANAR), Mahmudia, Periprava (din administrarea consiliilor locale) - jud. Tulcea.

***Se situează în faza a II-a de apărare următoarele sectoare de dig:***

- Ciobanu- Gârliciu (km 21+950 km 25+450) – jud. Constanţa;

- Călmăţui-Gropeni-Chişcani (comp.3), Noianu-Chişcani, Municipiu, Filipoiu, Gemenele, Măicanu, Bălaia, Lunguleţu din I.M.B - jud. Brăila;

- Letea, Smârdan -23 August I, Smârdan -23 August II, Canton km 30-Ciulineţ, Ciulineţ - Isaccea, Gârliciu-Dăeni, Macin-Iglita-Carcaliu, T. Vladimirescu, Gorgova, R3, (din administrarea ANAR), Chilia Veche, Măcin, Smârdan, Nufăru-Victoria (din administrarea consiliilor locale) - jud. Tulcea.

***Se situează în faza a III-a de apărare următoarele sectoare de dig:***

- R4 (din administrarea ANAR), dig  Şosea Măcin-Smârdan (din administrarea Companiei Naţionale de Autostrăzi şi Drumuri Naţionale) – jud. Tulcea.

**2.** **Situaţia meteorologică în intervalul 26.04.2018, ora 8.00 – 27.04.2018, ora 6.00**

**ÎN ŢARĂ**

Vremea s-a menținut deosebit de caldă, însă după orele prânzului a devenit instabilă. Cerul a fost variabil, cu înnorări temporar accentuate, averse, descărcări electrice și intensificări de scurtă durată ale vântului începând din orele amiezii în nord, local în centru, la deal și la munte și pe arii restrânse în vest, iar seara și noaptea în nord-est și pe spații mici în sud. Ploile au avut și caracter torențial astfel că în intervale scurte de timp cantitățile de apă înregistrate au fost mai importante în vest, centru și nord, până la transmiterea prezentului raport cumulându-se cu totul izolat până la 32 l/mp la stația hidrologică Mehaida- județul Caraș Severin, iar pe raza județului Suceava, pe spații mici au fost consemnate căderi de grindină. Temperaturile maxime, cu mult peste mediile multianuale ale datei s-au încadrat între 19 grade la Mangalia și 32 de garde la Bechet, iar la ora 06.00 erau 8 grade la Voineasa și 18 grade la Drobeta-Turnu Severin și Mahmudia. Stratul de zăpadă s-a menținut în zona montană, la peste 2000 m altitudine, cu grosimi - în platformele stațiilor meteorologice - de până la 129 cm în Masivul Făgăraș.

**OBSERVAȚII** - De ieri dimineață de la ora 06.00 au fost în vigoare 25 atenționări cod galben pentru fenomene meteorologice periculoase imediate, dintre care 8 emise de către SRPV Cluj, 6 emise de către SRPV Bacău, 5 emise de către SRPV Craiova, 4 emise de către SRPV Timișoara și câte una de către SRPV Sibiu, respectiv CNPM București.

**LA BUCUREŞTI**

Vremea a fost predominant frumoasă și deosebit de caldă, temperatura maximă înregistrată de 29 de grade la Afumați și Băneasa și 30 de grade la Filaret fiind cu 9...10 grade mai ridicată decât media multianuală a datei. Cerul a fost variabil, mai mult senin în prima parte a zilei, iar vântul a suflat slab până la moderat. La ora 06.00 erau 15 grade la Afumați și Băneasa și 16 grade la Filaret.

**3. Prognoza meteorologică în intervalul 27.04.2018, ora 8.00 – 28.04.2018, ora 8.00**

**ÎN ŢARĂ**

Valorile termice vor marca o scădere în cea mai mare parte a țării, astfel că în jumătatea de nord se vor situa în jurul celor caracteristice perioadei, în timp ce în restul teritoriului vor fi totuși în continuare cu mult mai ridicate, cu precădere în Oltenia și Muntenia. Cerul va fi variabil, însă pe parcursul zilei în sud și sud-est precum și în zonele montane vor fi înnorări temporar accentuate și pe arii restrânse se vor semnala averse și descărcări electrice. Vântul va sufla slab până la moderat, cu unele intensificări în regiunile extracarpatice și la munte, în special pe creste, iar în partea a doua a intervalului și în sudul Banatului. Temperaturile maxime se vor încadra în general între 18 și 29 de grade, iar cele minime între 3 și 15 grade.

**LA BUCUREŞTI**

Valorile termice vor marca o scădere ușoară, însă vor fi în continuare cu mult mai ridicate decât în mod normal la această dată. Cerul va fi variabil, cu înnorări după-amiaza când se vor semnala averse, intensificări de scurtă durată ale vântului și posibil descărcări electrice. Temperatura maximă se va situa în jurul valorii de 28 de grade, iar cea minimă va fi de 13...15 grade.

**4.** **Buletin nivometeorologic valabil pentru masivele Bucegi şi Făgăraş (versantul nordic) emis pentru perioada 26.04.2018, ora 21 – 30.04.2018, ora 21.00**

**Starea vremii şi evoluţia stratului de zăpadă în ultimele 24 de ore:**

Vremea a fost caldă şi uşor instabilă. Cerul a fost variabil, cu înnorări temporar accentuate după –amiaza când s-au semnala averse de ploaie însoţite şi de descărcări electrice. Vântul a suflat slab şi moderat, cu intensificări de 60 km/h pe crestele din Bucegi. Izolat s-a semnalat ceaţă.

Stratul de zăpadă a scăzut cu până la 25 cm, iar la ora 15 acesta măsura: 130 cm la Bâlea-Lac şi 104 cm la Vf. Omu.

**Evoluţia vremii în intervalul 26.04.2018, ora 21 – 30.04.2018, ora 21.00:**

**INTERVALUL 26.04.2018 ORA 21 – 27.04.2018 ORA 21.00:**

Vremea va fi uşor instabilă iar temperatuile maxime vor scădea uşor. Noaptea cerul va prezenta înnorări temporar accentuate, iar în cursul zilei va fi variabil. Local noaptea şi izolat în cursul zilei se vor semnala averse de ploaie însoțite de descărcări electrice. Izolat vor fi și condiții de grindină. Vântul va sufla slab și moderat, cu intensificări temporare în cursul zilei, când rafalele vor atinge 50-60 km/h, mai ales pe creste.

**Peste 1800 m:** temperaturi minime: 1 la 5 gr.C; temperaturi maxime: 5 la 10 gr.C

**Sub 1800 m:** temperaturi minime: 5 la 8 gr.C; temperaturi maxime: 10 la 15 gr.C.

**INTERVALUL 27.04.2018 ORA 21 – 30.04.2018 ORA 21.00:**

 Vremea va fi deosebit de caldă pentru această perioadă. Cerul va fi variabil, cu unele înnorări temporare în prima parte a intervalului, când izolat se vor semnala averse slabe de ploaie însoţite şi de descărcări electrice. Vântul va sufla slab și moderat, cu intensificări locale, mai ales pe creste.

**Peste 1800 m:** temperaturi minime: 1 la 5 gr.C; temperaturi maxime: 7 la 13 gr.C

**Sub 1800 m:** temperaturi minime: 5 la 8 gr.C; temperaturi maxime: 13 la 20 gr.C. .

**STABILITATEA şi EVOLUŢIA STRATULUI de ZĂPADĂ:**

**La altitudini de peste 1800 m:** Nu vor fi modificări esenţiale în evoluţia stratului de zăpadă, care va continua să se topească accelerat datorită temperaturilor pozitive şi a circulaţiei sud-vestice. Zăpada rămasă este umedă. Pe pantele înclinate se mai pot declanşa avalanşe de topire

***II. CALITATEA APELOR***

**Administrația Națională Apele Române, Comisariatul Județean Hunedoara din cadrul Gărzii Naționale de Mediu și Agenția de Protecția Mediului Hunedoara** informează despre producerea, la 26.04.2018, la ora 11.45, fenomenului de mortalitate piscicolă (puiet de 5 cm lungime) din cauza poluării accidentale cu ape neepurate pe canalul de legătura dintre stația de epurare a Municipiului Deva și râul Mureș, pe o lungime de 500 m. Stația de epurare este administrată de SC Apa Prod SA. O echipă formată din reprezentanți ai APM HD si SGA HD s-a deplasat în zona pentru evaluarea situației și prelevarea de probe, în scopul efectuării analizelor de laborator. Vom reveni cu informații suplimentare pe măsura evoluției situației.

***III. CALITATEA MEDIULUI***

1. **În domeniul aerului**

Nu s-au semnalat evenimente deosebite.

**2. În domeniul solului şi vegetaţiei**

**Agenția pentru Protecția Mediului Argeș** informează despre producerea, la data de 25.04.2018 - la ora 17.30, unei poluări accidentale cu 200 de litri de apă și 50 de litri de țiței din cauza unei avarii la o conductă de transport aparținând SC OMV Petrom SA, în zona localității Leordeni. A fost afectată o suprafață de aproximativ 50 mp sol. Măsuri: s-a oprit sonda, s-a montat o șarnieră, s-a împrăștiat material absorbant biodegradabil.

**3. În domeniul supravegherii radioactivităţii mediului**

Nu s-au semnalat evenimente deosebite.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.